Oficiālais Vēstnesis L 110 , 03/05/2003 Lpp. 0015 - 0017



Komisijas Lēmums (2003. gada 29. aprīlis), ar ko apstiprina 2003. gada tehnisko rīcības plānu lauksaimniecības statistikas uzlabošanai (izziņots ar dokumenta numuru C(2003)1369) (2003/304/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 25. jūnija Lēmumu Nr. 94/411/EK par Kopienas lauksaimniecības statistikas uzlabošanu [1], kurā jaunākie grozījumi izdarīti ar Eiropas Parlamenta un Padomes Lēmumu Nr. 1919/2002/EK [2], un jo īpaši tā 4. panta 1. punktu un 6. panta 2. punktu, tā kā: (1) Saskaņā ar Lēmumu 96/411/EK katru gadu Komisija izstrādā tehnisko rīcības plānu lauksaimniecības statistikas uzlabošanai. (2) Lai īstenotu attiecīgos Kopienas politikas virzienus, jāuzlabo informācija par Eiropas lauksaimniecības fiziskajiem rādītājiem, jāiegūst detalizēti lauksaimniecības vides rādītāji, jāattīsta lauksaimniecības uzskaites vides aspekti un jāizveido informācijas sistēmas par lauku attīstību. (3) Saskaņā ar Lēmumu 96/411/EK Komisija piedalās tādu izdevumu segšanā, kas katrai dalībvalstij radušies, pielāgojot valsts lauksaimniecības statistikas sistēmas vai veicot priekšdarbus sakarā ar jaunām vai pieaugošām vajadzībām, kas ir tehniskā rīcības plāna daļa. (4) Ir nepieciešams konsolidēt dažus pasākumus, kuri sākti atbilstoši iepriekšējiem rīcības plāniem, un turpināt jau aizsākto darbu. (5) Šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu, IR PIEŅĒMUSI ŠO LĒMUMU. 1. pants Ir apstiprināts šim lēmumam pievienotais 2003. gada tehniskais rīcības plāns lauksaimniecības statistikas uzlabošanai (TAPAS 2003). 2. pants Šis lēmums ir adresēts dalībvalstīm. Briselē, 2003. gada 29. aprīlī Komisijas vārdā — Komisijas loceklis Pedro Solbes Mira [1] OV L 162, 1.7.1996., 14. lpp. [2] OV L 293, 29.10.2002., 5. lpp. -------------------------------------------------- PIELIKUMS 2003. GADA TEHNISKAIS RĪCĪBAS PLĀNS LAUKSAIMNIECĪBAS STATISTIKAS UZLABOŠANAI (TAPAS 2003) Saskaņā ar 2003. gada tehnisko rīcības plānu lauksaimniecības statistikas uzlabošanai (TAPAS) veicamo pasākumu mērķis ir uzlabot lauksaimniecības statistiku šādās jomās: i) informācija par Eiropas lauksaimniecības fiziskajiem rādītājiem; ii) lauksaimniecības uzskaites vides aspekti; iii) lauksaimniecības vides rādītāji, tostarp pesticīdu izmantošana; iv) lauku attīstība. Nepārsniedzot A tabulā katrai dalībvalstij norādītās summas, Komisija veic finansiālo ieguldījumu projektos, kuri ir šo pasākumu daļa. Dalībvalstu ierosinātie pasākumi attiecas uz šādām jomām: 1. Informācija par Eiropas lauksaimniecības fiziskajiem rādītājiem Šis pasākums ir iepriekšējos gados paveiktā darba turpinājums. Tā mērķis ir uzlabot: a) informāciju par augu izcelsmes produktu platībām, ražošanu un izmantošanu un jo īpaši bilancēm; b) informāciju par ganāmpulkiem, dzīvnieku izcelsmes produktu ražošanu un izmantošanu un jo īpaši gaļas bilancēm; c) lopbarības bilances (lopbarības bilanču attīstība, uzlabojot novērtēšanas metodes un panākot labāku piegādes bilanču un lopbarības bilances savstarpējo atbilstību); d) citi pasākumi ar mērķi uzlabot skaitļus par krājumiem vai izmantošanu iekšējām vajadzībām, tostarp izmantošanu saimniecībā, kā arī tehniskos koeficientus. 2. Lauksaimniecības uzskaites vides aspekti Galvenais mērķis ir pārbaudīt jēdzienu un definīciju ieviešanas iespējamību metodikā, ko izmanto lauksaimniecības un mežsaimniecības nozaru ekonomikas pārskatos, kas ļauj atsevišķus videi būtiskus elementus uzskatīt par pakalpojumiem kopējā ražošanā, subsīdijām vai nodokļiem. 3. Lauksaimniecības vides rādītāji un pesticīdu izmantošana Komisija vēlas veicināt projektus, kas ļauj uzlabot esošos rādītājus, kā piemēram, reģionu līmeņa informācija par noteiktu kultūraugu ražu, dati par minerālmēslu tirdzniecību vai patēriņu, u.c. Tā atbalsta arī ainavu indikatoru izstrādāšanu, kā piemēram, dzīvžogu vai vaļņu garums vai platības, ko reģionu līmenī izmanto ārpus izmantotajām lauksaimniecības zemes platībām (ganības, augstkalnu pļavas, u.c.); strukturālo īpašību ietekme uz saimniecību darbību, datu par augsnes apstrādes metodēm izstrādi. Ar pesticīdu izmantošanu saistībās rīcības mērķis ir turpināt vākt un apstrādāt datus par pesticīdu izmantošanu un uzlabot nosūtīšanas kvalitāti un ātrumu, izmantojot dažādas metodes un avotus. Kultūraugus izvēlas dalībvalstis, pamatojoties uz to nozīmību apstrādāto platību vai izmantotā pesticīdu apjoma ziņā. 4. Lauku attīstība Šī attīstošies lauksaimniecības statistikas joma ietver daudz sīkāku teritoriālo informācijas sadalījumu, ko parasti apkopo valsts līmenī, un teritoriālo sadalījumu, kas atšķiras no administratīvajiem reģioniem, ko izmanto, lai sagatavotu lielāko daļu reģionālās statistikas. Tiks aptverts arī plašāks tēmu loks, tostarp saimniecību un ģimeņu nelauksaimniecības ienākumi, īpaši no lauksaimnieciskās darbības papilddarbībām un lauksaimnieku sabiedrībai sniegtajiem pakalpojumiem, kā arī dzīves apstākļi lauku reģionos, lauksaimniecības ieguldījums citu ekonomikas un kultūras darbību atbalstam, u.c. A tabula 2003. GADA TEHNISKAIS RĪCĪBAS PLĀNS maksimâlais Kopienas ieguldîjums dalîbvalstu izdevumu segðanâ (tūkstošos eiro) | | Β | DK | D | EL | Ε | F | IRL | I | L | NL | A | Ρ | FIN | S | UK | KOPĀ | Fiziskie rādītāji | | 35,0 | | | | | | 20,0 | | | 38,5 | 33,5 | 30,0 | 20,0 | | 177,0 | Lauksaimniecības uzskaites vides aspekti | 25,0 | | | | | | | | | | | | | | | 25,0 | Lauksaimniecības vides rādītāji (tostarp pesticīdu izmantošana) | 35,0 | 8,0 | 86,0 | | 12,0 | | | 97,5 | | 85,0 | 55,0 | | 31,5 | 77,0 | | 487,0 | Lauku attīstība | 17,5 | | 76,0 | | | | | 40,0 | | 25,0 | 40,0 | 30,0 | 27,0 | | 30,0 | 285,5 | KOPĀ | 77,5 | 43,0 | 162,0 | | 12,0 | | | 157,5 | | 110,0 | 133,5 | 63,5 | 88,5 | 97,0 | 30,0 | 974,5 | --------------------------------------------------